બંને મહાસાગરોનું પાણી એકબીજાથી બિલકુલ અલગ દેખાવા પાછળ જે કારણ છે, તે પાણીનું ઘનત્વ અને તેના તાપમાન સહિત ઘણી વસ્તુઓ સાથે જોડાયેલું છે. આ બંને મહાસાગરોના દેખાતા અલગ અલગ પાણી અંગે વિજ્ઞાનીઓ દ્વારા અત્યાર સુધીમાં ઘણાં રિસર્ચ થઈ ચૂક્યાં છે અને ફાઇનલી વૈજ્ઞાનિકોએ આ નિષ્કર્ષ કાઢ્યો છે. વૈજ્ઞાનિકોનું માનવું છે કે, આ જગ્યાએ ખારા અને મીઠા પાણીનું અલગ અલગ ઘનત્વ છે અને તેમાં રહેલા લવણ તથા તેમના તાપમાન અલગ અલગ હોવાને કારણે આ બંને પાણી એકબીજામાં સંપૂર્ણપણે ભળી શકતા નથી. પેસિફિક મહાસાગરનું પાણી ગ્લેશિયરમાંથી આવવાને કારણે હળવું આસમાની અને મીઠારહિત હોય છે, જ્યારે હિંદ મહાસાગરનું પાણી ખૂબ જ ખારું હોય છે. સમુદ્રની અંદર ભલે બંને મહાસાગરનું પાણી સંપૂર્ણપણે ભળી જતું હોય ,પણ ઉપરની સપાટીએ આ બંને મહાસાગરોના વિપરીત ઘનત્વ ધરાવતા પાણીના ઘર્ષણથી કેટલુંક ફીણ ઉત્પન્ન થતું રહે છે અને આ ફીણ સપાટી પર એક બોર્ડર જેવું દેખાય છે. સૂર્યના પ્રકાશમાં ખારા અને મીઠા પાણીના અલગ અલગ ઘનત્વને કારણ બંને પાણીનો રંગ એકબીજાથી બિલકુલ અલગ અલગ નજરે પડે છે.